المثل و القدوه  الوطنيه و الافتخار بالبلد
 
والله ما عرفت كيفاش نعبر علی الافكار لي تتروج في راسي حاليا او انا كنشوف بزاف ديال المغاربه فرحانين بتأهل لنصف نهائي لدوري الملوك خليط من التعجب والدهشه 
والحسره والفرحه بفرحه الناس
  
أليس فيكم رجل رشيد؟ هاد الفكره هي لي كضور ليا في الذهني  كل ما نشوف احد الاعلامين كيهضر بافتخار علی الانجاز لي تحقق 
الانجاز هو التغلب علی الحكره لي قاست بزاف ديال الحوايج عميييقه في داخل ديالنا كمغاربه، منتخب محكور و تحكر  غادي يتأهل  علی غير المتوقع، قصه ملهمه او زوينه  قصه الحصان الاسود لي ديما تلفت الانتباه، قصه لي ليوم تيعودها الاطفال قبل من الكبار او هنا فين كنتعجب بحسره، في كأس العالم وليد الركراكي زرع افكار رائعه في ذهنا كمغاربه افكار الايمان بالنفس و العمل المستمر والنيه،  و حقق انجاز جدير بالفخر علی مر التاريخ
 
أشنو هي الأفكار ايكتاسبو ولادنا من بعد ما تسالي هاد الحفله؟ واش النجاح كيساوي السبان و المعيور و القذف؟ اشنو هي القدوه لي غادي نخلقو لولادنا الفئه الاكثر مشاهده لهاد الدوري  من هنا لقدام ؟ 
التطبيع مع لا للأخلاق؟ واش الأهم هو الشهره و الفلوس بغض نظر علی كيفاش؟
فعلا حرت صعييييب توقف برأي مخالف قدام حشود فرحانه ولكن ردو لبلاد راه فعلا ولادنا في خطر

الخطوره تتبان في السؤال ديال بنتك او ولدك مالي تيقول ليك بغيت حتی انا نهز درابو دلبلاد نولي ستريمر بحال لي واقع في هاد البطوله ، اشنو الجواب لي غادي تجاوبو؟ 
باش تنجح سب و شتم الناس الماكس غادي تمشي مزيان ؟